Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 17 พ.ย.65
Daily Focus-บล.ฟินันเซีย ไซรัส ประจำวันที่ 17 พ.ย.65
17 พ.ย. 2565

บล.ฟินันเซีย ไซรัส ประเมินแนวโน้มตลาดวันนี้ (17 พ.ย.65) คาด SET Index แกว่งตัว Sideways ในกรอบ 1,610-1,630 จุด โดยตลาดขาด Catalyst ใหม่เข้ามาหนุนหลังผ่านช่วงประกาศกำไร 3Q22 ครบแล้ว ระยะสั้นดัชนีพักตัวลงเล็กน้อยหลังตอบรับเชิงบวกต่อเงินเฟ้อสหรัฐฯที่เริ่มชะลอตัว
รวมถึงความคาดหวังว่า FED จะชะลอการขึ้นดอกเบี้ยและคาดใกล้ Peak ที่ระดับ 5% ในไตรมาส 1/65 ล่าสุด Dollar Index และ Bond Yield 2 ปีของสหรัฐฯทรงๆ ตัวหลังปรับลงแรงในสัปดาห์ก่อน แต่ Bond Yield 10 ปียังคงปรับลงต่อ ทำให้ภาพ Inverted Yield กว้างขึ้นเป็น -67 bps เทียบสิ้นไตรมาส 3/65 ที่ -44 bps สะท้อนความกังวลแนวโน้มเศรษฐกิจและความเสี่ยง Recession ที่มากขึ้น
อย่างไรก็ตามเรามอง SET Index จะพักตัวจำกัดกว่าตลาดหุ้นต่างประเทศโดยยังคงมีแรงขับเคลื่อนจากเศรษฐกิจที่เร่งตัวโดยเฉพาะภาพการท่องเที่ยว ทำให้โมเมนตัมกำไรบจ.ในไตรมาส 4/65 ถึงปี 66 คาดฟื้นตัวแข็งแรง รวมถึงการพลิกกลับมาเกินดุลบัญชีเดินสะพัดได้ในระยะยาวยังหนุนค่าเงินบาทให้ยังค่อนไปในทิศทางแข็งค่า แม้ระยะสั้นกระแสเงินทุนจะพลิกมาไหลออกเล็กน้อย แต่ภาพรวมยังเอื้อให้ไหลเข้าในระยะกลาง-ยาว
กลยุทธ์ : เลือกเก็งกำไรหุ้นที่มีปัจจัยบวกเฉพาะตัว//ยังถือลงทุนต่อเนื่องหลังสะสมหุ้นเพิ่มไปแล้วช่วงปรับฐาน
หุ้นเด่นเดือน พ.ย. : BBL, DOHOME, EKH, MAKRO, NOBLE